Document ID: 32005D0626

KOMISIJAS LĒMUMS
(2005. gada 23. augusts)
par tādu ierobežotu vielu daudzumu piešķiršanu, kas 2005. gadā ir atļautas būtiskām vajadzībām paredzētam izmantojumam Kopienā, ievērojot Eiropas Parlamenta un Padomes Regulu (EK) Nr. 2037/2000
(izziņots ar dokumenta numuru K(2005) 333)
(Autentiski ir tikai teksti angļu, čehu, dāņu, franču, holandiešu, igauņu, itāliešu, slovēņu, spāņu, somu, vācu un zviedru valodā)
(Dokuments attiecas uz EEZ)
(2005/626/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2000. gada 29. jūnija Regulu (EK) Nr. 2037/2000 par vielām, kas noārda ozona slāni (1), un jo īpaši tās 3. panta 1. punktu,
tā kā:
(1)
Kopiena jau pakāpeniski ir pārtraukusi hlorfluorogļūdeņražu, citu perhalogenētu hlorfluorogļūdeņražu, halogēnogļūdeņražu, tetrahloroglekļa, 1,1,1-trihloretāna, bromfluorogļūdeņraža un bromhlormetāna ražošanu un patērēšanu.
(2)
Komisijai katru gadu jānosaka šo ierobežoto vielu būtiskām vajadzībām paredzētais izmantojums, daudzumi, kurus var izmantot, un uzņēmumi, kuri tos var izmantot.
(3)
Lēmumā IV/25, ko pieņēmušas Puses, kas parakstījušas Monreālas protokolu par vielām, kas noārda ozona slāni, turpmāk “Monreālas protokols”, ir izklāstīti kritēriji, kurus Komisija izmanto būtiskām vajadzībām paredzēta izmantojuma noteikšanai, un katrai Pusei atļauj ražošanu un patērēšanu, kas vajadzīga, lai ievērotu būtiskām vajadzībām paredzēto ierobežoto vielu izmantojumu.
(4)
Ar Lēmumu XV/8, ko pieņēmušas Monreālas protokola Puses, atļauj tādu ražošanu un patērēšanu, kas vajadzīga, lai ievērotu Monreālas protokola A, B un C pielikumā minēto ierobežoto vielu (II un III grupas vielas) būtiskām vajadzībām paredzēto izmantojumu attiecībā uz laboratoriskām un analītiskām vajadzībām, kā minēts Pušu septītās sanāksmes ziņojuma IV pielikumā, saskaņā ar Pušu sestās sanāksmes ziņojuma II pielikumā, Monreālas protokola Pušu Lēmumā VII/11 un Lēmumā XI/15 izklāstītajiem nosacījumiem.
(5)
Ievērojot 3. punktu Lēmumā XII/2, ko divpadsmitajā sanāksmē ir pieņēmušas Puses, kas parakstījušas Monreālas protokolu par pasākumiem, lai sekmētu pāreju uz hlorfluorogļūdeņražus nesaturošiem dozējošajiem inhalatoriem (DI), Apvienotā Karaliste, Austrija, Beļģija, Čehija, Dānija, Francija, Grieķija, Igaunija, Īrija, Kipra, Latvija, Lietuva, Luksemburga, Nīderlande, Norvēģija, Polija, Portugāle, Slovākija, Slovēnija, Somija, Spānija, Ungārija, Vācija un Zviedrija ir paziņojušas ANO Vides programmai (2), ka hlorfluorogļūdeņraži (CFC) vairs nav būtiski tādu CFC-DI ražošanai, kas pieder konkrētu īsu periodu darbojošos beta-agonistu bronhodilatoru, steroīdinhalatoru un antiholīnerģisko bronhodilatoru terapeitiskajām kategorijām. Saskaņā ar Regulas (EK) Nr. 2037/2000 4. panta 4. punkta i) apakšpunkta b) ievilkumu hlorfluorogļūdeņražu izmantošana un laišana tirgū atļauta tikai tad, ja tie ir uzskatāmi par būtiskiem saskaņā ar minētās regulas 3. panta 1. punktā izklāstītajiem nosacījumiem. Nosakot šo nebūtiskumu, ir samazinājies pieprasījums pēc hlorfluorogļūdeņražiem Kopienā. Turklāt saskaņā ar Regulas (EK) Nr. 2037/2000 4. panta 6. punktu CFC-DI produktu ievešana un laišana tirgū ir atļauta tikai tad, ja šajos produktos esošie hlorfluorogļūdeņraži ir uzskatāmi par būtiskiem saskaņā ar 3. panta 1. punktā izklāstītajiem nosacījumiem.
(6)
Komisija 2004. gada 22. jūlijā ir publicējusi paziņojumu (3) tiem Kopienas 25 dalībvalstu uzņēmumiem, kuri pieprasa, lai Komisija ierobežotu vielu izmantojumu uzskatītu par būtiskām vajadzībām paredzētu izmantojumu Kopienā 2005. gadā, un ir saņēmusi deklarācijas par būtiskām vajadzībām paredzēto ierobežoto vielu plānoto izmantojumu 2005. gadā.
(7)
Lai nodrošinātu, ka ieinteresētās uzņēmējsabiedrības un uzņēmēji varētu turpināt savlaicīgi gūt labumu no licencēšanas sistēmas, ir lietderīgi šo lēmumu piemērot no 2005. gada 1. janvāra.
(8)
Šajā lēmumā paredzētie pasākumi ir saskaņā ar Pārvaldības komitejas atzinumu, kas izveidota ar Regulas (EK) Nr. 2037/2000 18. panta 1. punktu,
IR PIEŅĒMUSI ŠO LĒMUMU.
1. pants
1. To ierobežoto I grupas vielu daudzums (hlorfluorogļūdeņraži 11, 12, 113, 114 un 115) saskaņā ar Regulu (EK) Nr. 2037/2000, kuras 2005. gadā var izmantot būtiskām vajadzībām medicīnā Kopienā, ir 1 029 770,00 ONP (4) kilogrami.
2. To ierobežoto I grupas (hlorfluorogļūdeņraži 11, 12, 113, 114 un 115) un II grupas (citi perhalogenēti hlorfluorogļūdeņraži) vielu daudzums saskaņā ar Regulu (EK) Nr. 2037/2000, kuras 2005. gadā var izmantot būtiskām vajadzībām laboratorijās Kopienā, ir 63 081,71 ONP kilogrami.
3. To ierobežoto III grupas (halogēnogļūdeņraži) vielu daudzums saskaņā ar Regulu (EK) Nr. 2037/2000, kuras 2005. gadā var izmantot būtiskām vajadzībām laboratorijās Kopienā, ir 70,705 ONP kilogrami.
4. To ierobežoto IV grupas (tetrahlorogleklis) vielu daudzums saskaņā ar Regulu (EK) Nr. 2037/2000, kuras 2005. gadā var izmantot būtiskām vajadzībām laboratorijās Kopienā, ir 145 240,293 ONP kilogrami.
5. To ierobežoto V grupas (1,1,1-trihloretāns) vielu daudzums saskaņā ar Regulu (EK) Nr. 2037/2000, kuras 2005. gadā var izmantot būtiskām vajadzībām laboratorijās Kopienā, ir 815,30 ONP kilogrami.
6. To ierobežoto VII grupas (bromfluorogļūdeņraži) vielu daudzums saskaņā ar Regulu (EK) Nr. 2037/2000, kuras 2005. gadā var izmantot būtiskām vajadzībām laboratorijās Kopienā, ir 3,04 ONP kilogrami.
7. To ierobežoto IX grupas (bromhlormetāns) vielu daudzums saskaņā ar Regulu (EK) Nr. 2037/2000, kuras 2005. gadā var izmantot būtiskām vajadzībām laboratorijās Kopienā, ir 12,048 ONP kilogrami.
2. pants
I pielikumā minētos hlorfluorogļūdeņradi saturošos dozējošos inhalatorus (CFC-DI) nelaiž tirgos, kuros HCFC attiecībā uz šiem produktiem ir noteikts par nebūtisku.
3. pants
Laikposmā no 2005. gada 1. janvāra līdz 31. decembrim ir spēkā šādi noteikumi:
1)
Kvotas, kas paredzētas hlorfluorogļūdeņražu 11, 12, 113, 114 un 115 būtiskam izmantojumam medicīnā, piešķir II pielikumā norādītajiem uzņēmumiem.
2)
Kvotas, kas paredzētas hlorfluorogļūdeņražu 11, 12, 113, 114 un 115 un citu perhalogenētu hlorfluorogļūdeņražu būtiskam izmantojumam laboratorijās, piešķir III pielikumā norādītajiem uzņēmumiem.
3)
Kvotas, kas paredzētas halogēnogļūdeņražu būtiskam izmantojumam laboratorijās, piešķir IV pielikumā norādītajiem uzņēmumiem.
4)
Kvotas, kas paredzētas tetrahloroglekļa būtiskam izmantojumam laboratorijās, piešķir V pielikumā norādītajiem uzņēmumiem.
5)
Kvotas, kas paredzētas 1,1,1-trihloretāna būtiskam izmantojumam laboratorijās, piešķir VI pielikumā norādītajiem uzņēmumiem.
6)
Kvotas, kas paredzētas bromfluorogļūdeņražu būtiskam izmantojumam laboratorijās, piešķir VII pielikumā norādītajiem uzņēmumiem.
7)
Kvotas, kas paredzētas bromhlormetāna būtiskam izmantojumam laboratorijās, piešķir VIII pielikumā norādītajiem uzņēmumiem.
8)
Kvotas, kas paredzētas hlorfluorogļūdeņražu 11, 12, 113, 114 un 115 un citu perhalogenētu hlorfluorogļūdeņražu, tetrahloroglekļa, 1,1,1-trihloretāna, bromfluorogļūdeņražu un bromhlormetāna būtiskam izmantojumam, ir noteiktas IX pielikumā.
4. pants
Šis lēmums ir adresēts šādiem uzņēmumiem:
3M Health Care Ltd
3M House Morley Street
Loughborough
Leicestershire LE11 1EP
United Kingdom
Aventis
London Road, Holmes Chapel
Cheshire CW4 8BE
United Kingdom
Bespak PLC
North Lynn Industrial Estate
King's Lynn
PE30 2JJ - Norfolk
United Kingdom
Boehringer Ingelheim GmbH
Binger Straße 173
D-55216 Ingelheim am Rhein
Chiesi Farmaceutici SpA
Via Palermo 26/A
I-43100 Parma
GlaxoSmithKline
Speke Boulevard
Speke
L24 9JD - Liverpool
United Kingdom
IG Sprühtechnik GmbH
Im Hemmet 1
D-79664 Wehr
Inyx Pharmaceuticals Ltd
Astmoor Industrial Estate
9 Arkwright Road RUNCORN
Cheshire WA7 1NU
United Kingdom
GlaxoSmithKline Pharmaceuticals SA
Siedziba w Poznaniu
ul. Grunwaldzka 189
60-322 Poznań
Poland
IVAX Ltd
Unit 301 Industrial Park
Waterford
Ireland
Laboratorio Aldo Union SA
Baronesa de Maldá, 73
Espluges de Llobregat
E-08950 Barcelona
SICOR S.p.A
Via Terrazzano 77
I-20017 Rho (MI)
Valeas SpA Pharmaceuticals
Via Vallisneri, 10
I-20133 Milano
Valois SA
50, avenue de l'Europe
F-78160 Marly Le Roi
Valvole Aerosol Research Italiana (VARI)
Spa - LINDAL Group Italia
Via del Pino, 10
Olginate (LC)
I-23854
Acros Organics bvba
Janssen Pharmaceuticalaan 3a
B-2440 Geel
Agfa-Gevaert NV
Septestraat 27
B-2640 Mortsel
Bie & Berntsen
Sandbækvej 7
DK-2610 Rødovre
Biosolove BV
Waalreseweg 17
5554 HA Valkenswaard
Nederland
Carl Roth GmbH
Schoemperlenstraße 3-5
D-76185 Karlsruhe
Elcom Group
Okružní 988
CZ-735 14 Orlová-Lutyně
Health Protection Inspectorate-Laboratories
Paldiski mnt 81
EE-10617 Tallinn
Honeywell Specialty Chemicals
Wunstorfer Straße 40
Postfach 100262
D-30918 Seelze
Ineos Fluor Ltd
PO Box 13, The Heath
Runcorn Cheshire WA7 4QF
United Kingdom
Institut scientifique de service public (ISSeP)
Rue du Chéra, 200
B-4000 Liège
Katholieke Universiteit Leuven
Krakenstraat 3
B-3000 Leuven
LGC Promochem GmbH
Mercatorstraße 51
D-46485 Wesel
Mallinckrodt Baker BV
Teugseweg 20
7418 AM Deventer
Nederland
Merck KGaA
Frankfurter Straße 250
D-64293 Darmstadt
Mikro+Polo d.o.o.
Zagrebška cesta 22
SI-2000 Maribor
Ministry of Defense
Directorate Material RNLNavy
PO Box 2070
2500 ES The Hague
Nederland
Panreac Quimica SA
Riera de Sant Cugat, 1
E-08110 Montcada I Reixac (Barcelona)
Rohs Chemie GmbH
Berliner Str. 54
D-53819 Neunkirchen-Seelscheid
Sanolabor d.d.
Leskovškova 4
SI-1000 Ljubljana
SDS Solvants, Documentation, Synthèses SA
Z.I. de Valdonne, BP 4
F-13124 Peypin
Sigma Aldrich Chemie GmbH
Riedstraße 2
D-89555 Steinheim
Sigma Aldrich Chimie SARL
80, rue de Luzais
L'Isle-d'Abeau Chesne
F-38297 Saint-Quentin-Fallavier
Sigma Aldrich Company Ltd
The Old Brickyard
New Road Gillingham SP8 4XT
United Kingdom
Sigma Aldrich Laborchemikalien
Wunstorfer Straße 40, Postfach 100262
D-30918 Seelze
VWR I.S.A.S.
201 rue Carnot
F-94126 Fontenay-sous-Bois
YA-Kemia Oy - Sigma-Aldrich Finland
Teerisuonkuja 4
FI-00700 Helsinki
5. pants
Šo lēmumu piemēro no 2005. gada 1. janvāra, un tā termiņš beidzas 2005. gada 31. decembrī.
Briselē, 2005. gada 23. augustā

Labels: 4
5
20
7
0